《和程大卿游升山》
宋代·陈襄

相逢不及荔枝期，况值千岩雪洒时。
南国小棠偏去近，北山逋客独来迟。
云中直有三清路，尘外都如一局棋。
闻欲引泉添洗药，未应夺我凤凰池。

作者简介：（1017—1080）宋福州候官人，字述古，人称古灵先生。与陈烈、周希孟、郑穆友称“四先生”，倡理学。仁宗庆历二年进士。神宗朝为侍御史知杂事，论青苗法不便，出知陈州、杭州。后以枢密直学士知通进、银台司兼侍读，判尚书都省。尝荐司马光、苏轼等三十三人。有《古灵集》。